b'\n_START_ARTICLE_\nAmmattikasvatusfilosofia\n_START_PARAGRAPH_\nAmmattikasvatusfilosofia on ammattikasvatuksen osa-alue, joka tutkii ja tarkastelee ammattikasvatukseen liittyvi\xc3\xa4 filosofisia kysymyksi\xc3\xa4. Ammattikasvatus tieteen\xc3\xa4 on m\xc3\xa4\xc3\xa4ritelty kasvatustieteen yhdeksi osa-alueeksi. Siten ammattikasvatusfilosofia liittyy my\xc3\xb6s yleiseen kasvatusfilosofiaan._NEWLINE_Ammattikasvatusfilosofia jaetaan ammattikasvatuksen tieteenfilosofiaan ja ammattikasvatuksen filosofiaan. N\xc3\xa4ist\xc3\xa4 edellinen tutkii ammattikasvatusta tieteen\xc3\xa4 ja siihen liittyvi\xc3\xa4 tieteenfilosofisia ongelmia. J\xc3\xa4lkimm\xc3\xa4iseen kuuluvat ammattikasvatukseen liittyv\xc3\xa4t filosofiset ongelmat, jotka voidaan jaotella esimerkiksi yleisen filosofian perusteella ontologisiin, tieto-opillisiin, eettisiin ja esteettisiin kysymyksiin._NEWLINE_Ammattikasvatus tieteen\xc3\xa4 ja yliopistollisena oppiaineena on nuorta. Sen my\xc3\xb6t\xc3\xa4 my\xc3\xb6s ammattikasvatusfilosofian tutkimus on ollut v\xc3\xa4h\xc3\xa4ist\xc3\xa4. Suomen kielell\xc3\xa4 yleisesityksen aiheesta ovat kirjoittaneet Markku Tuominen ja Jari Wihersaari, Ammattikasvatusfilosofia (2006, OKKA-s\xc3\xa4\xc3\xa4ti\xc3\xb6).'